**Plán adaptačného obdobia od 19.04.2021**

**Východiskové dokumenty**

* ROZHODNUTIE Ministra školstva, vedy, výskumu a športu Číslo: 2021/12811:1-A1810 zo dňa12. apríla 2021
* MANUÁL Návrat do škôl 2021, od 19.apríla 2021
* METODICKÉ USMERNENIE Návrat žiakov do škôl (pedagogická oblasť) zo dňa 13.4.2021
* METODICKÉ ODPORÚČANIE k obsahu a organizácii výchovno-vzdelávacie ho procesu v základných školách platné od 19. 4. 2021

**Základné odporúčania ministerstva**

• naplánovať organizáciu prevádzky školy, protiepidemické opatrenia, personálne kapacity, prevádzku školského klubu detí, vytvoriť plán adaptačného a poadaptačného obdobia dokonca školského roku,

• zamerať svoju činnosť prvé týždne po návrate žiakov do školy aj na ich adaptáciu a o tejto činnosti viesť záznam v triednej knihe,

• v poslednom týždni dištančného vzdelávania nezadávať nové úlohy,

• v adaptačnom období zaradiť do rozvrhu pravidelné hodiny s triednym učiteľom, pohybové bezkontaktné aktivity vo vonkajšom prostredí, nehodnotiť a neklasifikovať žiakov minimálne počas prvého týždňa,

• informovať rodičov a zamestnancov a uistiť ich, že dodržiavať platné opatrenia je potrebné pre zabezpečenie výchovno-vzdelávacieho procesu v bezpečnom prostredí.

*S účinnosťou od 19. apríla 2021 v súlade s podmienkami uvedenými v uznesení vlády Slovenskej republiky č. 160 zo 17. marca 2021 v znení uznesenia vlády Slovenskej republiky č. 169 z 24. marca 2021 a uznesenia vlády Slovenskej republiky č. 176 z 31. marca 2021 a v zmysle rozhodnutia ministra školstva SR č. 2021/12811:1-A1810 sa obnovuje prezenčná forma vzdelávania pre žiakov ZŠ s MŠ, Soblahov 404, nasledovne:*

* **od 12.04.2021 sa žiaci 1. stupňa učia prezenčnou formou,**
* **od 19.04.2021 sa žiaci 8. –9. ročníka učia prezenčnou formou**

**a žiaci 5. a7. ročníka naďalej dištančnou formou vzdelávania,**

* **od 10.05.2021 sa začne prezenčná forma vzdelávania aj pre žiakov 5. –7.ročníka.**

**Zabezpečenie prevádzky školy od 19.04.2021 do 30.06.2021**

**Škola:**

• zabezpečila v súčinnosti so zriaďovateľom prevádzku rannej ŠKD od 6:30 hod. (žiaci idú priamo do tried), poobedná ŠKD od 11:30 do 16:30 hod.,

ŠJ od 11:30 do 13:45 hod. so stabilnými skupinami žiakov v triedach a v oddeleniach ŠKD,

• zverejnila oznam na vchodových dverách o vstupe osôb do budovy školy,

• naplánovala výchovu a vzdelávanie v rôznych alternatívach vrátane personálneho obsadenia školy tak, aby boli zaistené hygienicko –epidemiologické opatrenia,

• zabezpečila dostatok dezinfekčných a čistiacich prostriedkov, bezdotykové teplomery, zásobníky na papierové utierky do tried aj WC, mydlá v dávkovačoch do všetkých miestností, dávkovače na dezinfekciu rúk pri vchodoch do školy, respirátory a rúška pre zamestnancov,

• vyčlenila izolačnú miestnosť –karanténna miestnosť,

• zabezpečila ranný filter -dezinfekcia rúk, meranie teploty pri vchode školy

• zabezpečila dôkladné čistenie všetkých miestností, v ktorých sa žiaci a zamestnanci nachádzajú 1-krát denne a podľa potreby, upratovanie a dezinfekciu toaliet 2-krát denne, kľučiek a zábradlí 3-krát denne,

• zabezpečila smetné koše bez vrchného uzáveru do každej miestnosti,

• do konca školského roku neorganizuje žiadne hromadné podujatia ani školu v prírode,

• v prípade potvrdenia ochorenia postupuje podľa usmernenia RÚVZ a covid školského Semafóru.

**Zákonný zástupca:**

• zodpovedá za dodržiavanie hygienicko-epidemiologických opatrení pri príchode žiaka do školy a pri odchode žiaka zo školy resp. ŠKD (nosenie rúšok, dodržiavanie odstupov),

• zabezpečí pre dieťa 1. stupňa dve rúška, pre dieťa 2. stupňa dve rúška alebo 2 respirátory (jedno používa a jedno náhradné) a papierové jednorazové vreckovky,

• dodržiava pokyny vedenia školy,

• má vstup do vnútorných priestorov školy zakázaný, rovnako aj iné sprevádzajúce osoby,

• pri nástupe žiaka do školy a ďalej na týždennej báze odovzdá čestné vyhlásenie, ktorého prílohou je negatívny, najviac 7 dní starý covid test oboch zákonných zástupcov žijúcich v spoločnej domácnosti(len k nahliadnutiu),

• bezodkladne informuje triedneho učiteľa ak u dieťaťa je podozrenie či potvrdené ochorenie na COVID–19, alebo ak bola dieťaťu nariadená karanténa,

• ospravedlňuje žiaka z vyučovania z dôvodu netestovania, choroby alebo karantény dieťaťa(vzdelávanie potom prebieha formou ako obvykle pri chorobe) do 5 dní, ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou, žiak môže byť komisionálne preskúšaný z učiva daného ročníka,

• má nárok na ošetrovné svojich detí ak im bola nariadená karanténa/izolácia, ich trieda/škola bola uzatvorená rozhodnutím príslušného orgánu (zriaďovateľ, riaditeľ alebo RÚVZ),pričom nemusí ísť iba o karanténne opatrenie, ale môže ísť aj o riaditeľské voľno, ich lekár ospravedlnil pre chorobu, resp. rodičom lekár potvrdil potrebu ošetrovania z dôvodu choroby dieťaťa.

**Žiaci:**

• 1. stupňa sa nemusia testovať ani keď majú viac ako 10 rokov, nosia rúško,

• 2. stupňa potrebujú pre vstup do školy negatívny covid test (škola zabezpečila kloktacie testy), najviac 7 dní starý, nosia rúško alebo respirátor – prípadné zmeny v testovaní podľa aktuálnych usmernení,

• pri ceste do školy sa riadia aktuálnymi opatreniami ÚVZ SR a pokynmi RÚVZ, pred školou stoja v rozostupoch

I. stupeň – vstup do budovy – hlavný vchod

II. stupeň – vstup do budovy – vedľajší chod od telocvične),

• pri vstupe do budovy si dezinfikujú ruky dezinfekčným prostriedkom, meranie teploty,

• prezúvajú sa v šatni,

• nosia rúško (respirátor) všade vo vnútorných aj vonkajších priestoroch školy, a to aj v školskej jedálni, môžu si ho sňať počas konzumácie obeda,

• vykazujúci v priebehu dňa niektorý z príznakov COVID-19,umiestnia sa do izolačnej karanténnej miestnosti a škola kontaktuje zákonných zástupcov, ktorí ho bezodkladne vyzdvihnú.

**Zamestnanci:**

• pri nástupe do práce a ďalej na týždennej báze odovzdajú čestné vyhlásenie, ktorého prílohou je negatívny, najviac 7 dní starý covid test (alebo náhradu–očkovanie, prekonanie COVID –19) – prípadné zmeny v testovaní podľa aktuálnych usmernení,

• nosia vo vnútorných priestoroch a vo vonkajších rúško alebo respirátor,

• v ŠJ pri príprave jedla, likvidácii odpadov, dezinfekcii atď. používajú ochranné rukavice,

• opakovane upozorňujú žiakov na dodržiavanie hygienických pravidiel pri kašľaní, kýchaní, použití toalety,

• učitelia a vychovávatelia zabezpečia rozstupy medzi žiakmi, žiakmi a pedagógmi pri výchovno–vzdelávacom procese, dbajú na to, aby školské lavice boli vo väčšej vzdialenosti od seba a katedra vo väčšej vzdialenosti od prvých lavíc,

• učitelia a vychovávatelia zabezpečia v miestnosti, v ktorej sa zdržuje skupina, časté a intenzívne vetranie,

• učitelia vedú dochádzku detí, obsah prebratého učiva a činnosti v adaptačnom procese žiakov v TK,

• pedagogickí a odborní zamestnanci, ktorí nevykonávajú prácu na pracovisku, sú zapojení do dištančného vzdelávania,

• u ktorých sa objavia príznaky nákazy COVID –19 v priebehu pracovného dňa, bezodkladne o tom informujú riaditeľa školy a opustia školu v najkratšom možnom čase s použitím respirátora.

**Stravovanie:**

• je organizované obvyklým spôsobom a v obvyklom čase, žiaci čakajú v rade podľa rozdelenia tried (oddelení ŠKD), pri stole sedia žiaci len z jednej triedy alebo jedného oddelenia ŠKD podľa týždenného harmonogramu,

• vedúca školskej jedálne manažuje personál - vydáva pokrmy, čisté balené príbory, deti si jedlo, pitie, príbor samé neberú,

• prebieha za zvýšených hygienických opatrení - umývanie rúk stravníkov a personálu, časté zotieranie stolov, pre externých stravníkov škola stravu počas školského roka neposkytuje.

**Výchovnovzdelávací proces:**

• triedni učitelia poučia žiakov o bezpečnosti v škole, zvýšených hygienických opatreniach,

• žiaci si nebudú požičiavať učebnice, zošity a pomôcky medzi sebou, každý musí mať svoje,

• telesná výchova bude v exteriéri, telocvičňa a vnútorné priestory na šport sa do odvolania nevyužívajú,

• telesná výchova a ostatné predmety sa nevyučujú v skupinách chlapcov a dievčat, ale celé triedy,

• etická výchova sa nevyučuje z dôvodu miešania žiakov z rôznych tried

• žiaci sa učia stále vo svojej triede, všetky prestávky žiaci trávia v triedach,

• žiaci delení na skupiny (INF, ANJ, RUJ, THD) - delia sa a presúvajú do odborných učební, učitelia pred hodinou dezinfikujú klávesnice, myši, monitory, stoly,

• v ŠKD sú 4 oddelenia–činnosť ŠKD (nedochádza k premiešavaniu žiakov z rôznych tried) je podľa stanovených pokynov,

• vyučovanie vo všetkých triedach je podľa upraveného rozvrhu hodín,

• učitelia, vychovávatelia prestávky organizujú podľa potreby skupiny v triede nie na chodbách,

• učitelia majú odporúčané organizovať aktivity tak, aby bolo možné časť dňa tráviť vonku v areáli školy,

• presuny skupín žiakov, pohyb po chodbách, návštevu toaliet či spoločných priestorov je nutné organizovať tak, aby boli minimalizované kontakty ako medzi skupinami, tak jednotlivcami, vrátane zamestnancov školy.

**Rozvrh hodín:**

Pre každé obdobie bude pripravený špeciálny rozvrh „na mieru“ so zohľadnením nasledovných faktorov:

• čo najmenšie miešanie učiteľov 1. a 2. stupňa so zachovaním čo najväčšej odbornosti,

**Adaptačné obdobie**

Cieľom adaptačného obdobia je poskytnúť žiakom a pedagógom podmienky pre postupný návrat k bežnému prezenčnému vyučovaniu, minimalizovať stresové situácie a vytvoriť bezpečné prostredie.

**Záväzné pravidlá adaptačného obdobia:**

• prvý týždeň podporiť socializáciu a hodiny s triednym učiteľom, špeciálnym pedagógom,

• prvý týždeň realizovať bez skúšania, hodnotenie žiakov len slovne,

• prvé dva týždne nepísať testy, písomky a pod. a podporiť tak postupný návrat do obvyklého režimu.

**Spôsob realizácie adaptačného procesu:**

• adaptačným procesom v dĺžke 1-2 týždňov musí prejsť každá trieda po návrate do školy, avšak aj po tomto adaptačnom období je potrebné, aby boli adaptačné prvky realizované až do ukončenia školského roka,

• vyučovanie sa riadi vždy upraveným rozvrhom s počtom hodín od 20 do 25, v prípade zabezpečenia organizácie stravovania podľa učebného plánu prezenčného vzdelávania,

• do rozvrhu sú zaradené triednické hodiny – socializačné aktivity s triednym učiteľom, prípadne aktivity so školským špeciálnym pedagógom,

• v rámci týchto predmetov sa realizujú nasledovné aktivity a vedie sa o nich záznam v TK:

-aktivity zamerané na rozvoj komunikácie a riešenie konfliktov,

-aktivity zamerané na prevenciu problémového správania,-aktivity zamerané na rozvoj pozitívnej klímy v triede,

-aktivity zamerané na rozvoj empatie a tolerancie,

-aktivity zamerané proti šikane,

• aktivity si pripraví každý triedny učiteľ podľa situácie v kolektíve, učitelia môžu využiť materiál Ako podporiť návrat žiakov do škôl, na www.ucimenadialku.sk, ktorý obsahuje námety na aktivity, zamerané nielen na obnovenie študijných rutín a návykov, ale najmä na prinavrátenie emocionálneho a sociálneho bezpečia, podporu sociálnych vzťahov a duševného zdravia žiakov. Obsahuje tiež prehľad varovných signálov u žiakov, ktoré naznačujú potrebu zvýšenej pozornosti a postupy ako pristupovať ku žiakom, ktorí zažívajú traumu z dôvodu choroby či úmrtia blízkeho človeka.

• učitelia sledujú správanie žiakov, pri identifikácii signálov (nezapájanie sa do činností v triede; nepozornosť, nesústredenosť; mĺkvosť, agresivita, výbušnosť, vzdor, smútok, ľútosť, obavy, uzavretosť, plač, zlosť, nezáujem, bolesti brucha, hlavy, zvracania, nechutenstvo...) spolupracujú spoločne s rodičmi, s odborníkmi a školským špeciálnym pedagógom,

• učitelia zameriavajú pozornosť na ten vzdelávací obsah, ktorý potrebuje žiak vysvetliť alebo precvičiť,

• učitelia stavajú na tom, čo žiak dokáže, rozvíjajú to, čo ovláda, podporujú žiaka pochvalou, povzbudením, získavajú si jeho záujem, nadšenie pre prácu a vzdelávanie,

•pre žiakov, ktorí sa nezúčastňujú prezenčného vyučovania z dôvodu nariadenej karantény, choroby ospravedlnenej lekárom, vyučujúci zabezpečia zadávanie domácich úloh formou pracovných listov cez Bezkriedy.

**Z hľadiska obsahu vzdelávania sa odporúča:**

-Vo vzájomnej súčinnosti učiteľov školy identifikovať kľúčové ciele a obsah vzdelávania v predmetoch z tzv. hlavných vzdelávacích oblastí. Možnosti úprav v školskom vzdelávacom programe sú zhrnuté v metodickom materiáli k úpravám obsahu vzdelávania.

− Neorientovať sa na dobiehanie učiva v učebnici, ale sústrediť pozornosť na ciele, ktoré učitelia identifikujú ako kľúčové v jednotlivých predmetoch.

− Po návrate žiakov do školy venovať pozornosť zisťovaniu kvality osvojených vedomostí a zručností žiakov. Výsledky je potrebné využiť ako zdroj pre úpravy cieľov obsahu vzdelávania na obdobie do konca školského roka, nie ako zdroj hodnotenia žiakov.

-Dať žiakom čas na obnovenie pracovných a študijných návykov a na postupnú záťaž.

-Úlohy pridávať postupne, triedny učiteľ koordinuje ich početnosť a frekvenciu, so žiakom, ktorý sa nezapájal do dištančného vzdelávania a orientujte sa na hľadanie riešenia.

-Nájsť spoločne cestu k postupnému návratu k systematickému plneniu úloh.

**Po každom (aj kratšom) období realizácie výučby žiakov základnej školy dištančnou formou a ich nástupe na prezenčné vyučovanie sa ďalej odporúča:**

− zistiť reálny priebeh dištančného vzdelávania u jednotlivých žiakov;

− poskytnúť žiakom a rodičom spätnú väzbu na vypracované zadania z dištančného vzdelávania;

− venovať pozornosť precvičeniu učiva preberaného počas dištančného vzdelávania;

− venovať pozornosť podpore opätovnej adaptácie na školské prostredie a socializácii žiakov v školských kolektívoch;

− v záujme podpory vzťahov v triedach vytvárať priestor na spoluprácu vo dvojiciach alebo v malých skupinách pri učení sa a ponechať tak žiakom priestor na diskusie a zdieľanie skúseností.

**Poadaptačné obdobie**

Začína po dvoch týždňoch adaptačného procesu v škole. Znamená návrat k „normálnemu“ rozvrhu.

Záväzné pravidlá poadaptačného obdobia:

• žiaci majú priestor na postupný nábeh do klasického režimu,

• učitelia využívajú vo zvýšenej miere skupinovú prácu, vzájomné učenie, vhodné digitálne nástroje (únikové hry, zábavné kvízy), učebné pomôcky,

• učitelia a vedenie školy udržuje dobrú komunikáciu s rodičmi,

• pozornosť sa sústreďuje na ten vzdelávací obsah, ktorý potrebuje žiak vysvetliť alebo precvičiť,

• buduje sa na tom, čo žiak dokáže, rozvíjame to, čo ovláda, podporujeme žiaka pochvalou, povzbudením, získavame si jeho záujem, nadšenie pre prácu a vzdelávanie,

• ak v triede identifikujeme žiaka, ktorý vo výraznej miere nedosahuje očakávané výsledky, a je tak ohrozený jeho ďalší vzdelávací pokrok, využijeme podporu školského špeciálneho pedagóga, asistenta učiteľa,

• venujeme zvýšenú pozornosť a podporu žiakom so špeciálnymi výchovno-vzdelávacími potrebami.

**Obdobie do konca školskéhoroka2020/2021**

**Hlavné zásady:**

• identifikovať kľúčové ciele v predmetoch vo vzájomnej spolupráci učiteľov PK a MZ, zvážiť úpravu školského vzdelávacieho programu, využiť metodickú pomoc ŠPÚ,

• redukcia učiva v niektorých ročníkoch ZŠ je v školskom roku 2020/2021 nevyhnutná, redukciu a presun učiva koordinujú predmetové komisie, ktoré do 30.06.2021 vypracujú správu o presune učiva do nasledujúceho roka podľa Dodatku č.7 a č.8 k ŠVP,

• neorientovať sa na dobiehanie učiva v učebnici, ale sústrediť pozornosť na ciele, ktoré učitelia identifikujú ako kľúčové v jednotlivých predmetoch,

• venovať pozornosť zisťovaniu kvality osvojených vedomostí a zručností žiakov počas dištančného vzdelávania, výsledky využiť ako zdroj pre úpravy nie ako zdroj hodnotenia žiakov,

• v záujme vyrovnania rozdielov medzi žiakmi, na prechodné obdobie maximálne 1 mesiac po obnovení vyučovania posilniť vyučovanie v hlavných vzdelávacích oblastiach na úkor komplementárnych,

• navýšenie hodín hlavných vzdelávacích oblastí bude zamerané na osvojenie nového učiva nevyhnutného pre ďalšie vzdelávanie žiakov,

• využiť medzipredmetové prepojenie a duplicitný obsah vyučovať len v jednom z predmetov,

• úprava organizácie, obsahu, hodnotenia, foriem a metód vzdelávania žiakov so špeciálnymi výchovnovzdelávacími potrebami musí byť v súlade s individuálnym vzdelávacím programom žiaka.

**Hodnotenie**

Hodnotenie sa riadi usmernením k hodnoteniu počas mimoriadnej situácie.

**Hodnotenie v ZŠ s MŠ Soblahov,404 počas mimoriadnej situácie**

**Forma hodnotenia jednotlivých vyučovacích predmetov:**

**v prvom ročníku** základnej školy sa počas mimoriadnej situácie a núdzového stavu vyhláseného v súvislosti s ochorením COVID-19 priebežné hodnotenie aj celkové hodnotenie realizuje **slovným hodnotením**

**v druhom až deviatom ročníku** základnej školy sa počas mimoriadnej situácie a núdzového stavu vyhláseného v súvislosti s ochorením COVID-19 priebežné hodnotenie aj celkové hodnotenie realizuje **klasifikáciou („známkou“)**

**absolvoval/neabsolvoval 1. až 9. ročník**

* povinne voliteľné predmety etická výchova /náboženská výchova

(hodnotenie za I. i II. polrok školského roka)

* výtvarná výchova, hudobná výchova, pracovné vyučovanie, technika, telesná a športová výchova

(hodnotenie za II. polrok školského roka)

**Celkové hodnotenie:**

v prvom ročníku – prospel, neprospel

v druhom až deviatom ročníku - prospel s vyznamenaním, prospel veľmi dobre, prospel, neprospel

**Vydávanie dokladov o vzdelaní:**

na konci prvého polroka výpis klasifikácie prospechu a správania za I. polrok...........................................................................

na konci školského roka vysvedčenie, v ktorom sa uvádzajú výsledky za obidva polroky.

Vo vyučovacích predmetoch z komplementárnych vyučovacích oblastí alebo vo vyučovacích predmetoch, v ktorých bolo školské vyučovanie obmedzené, môže pedagogická rada na zasadnutí rozhodnúť o nehodnotení vyučovacieho predmetu a následne upraviť kritériá hodnotenia vyučovacích predmetov.

Celkové hodnotenie žiakov základnej školy a klasifikácia ako aj zmeny hodnotenia a klasifikácie počas školského roka sa podľa § 18 ods. 11 vyhlášky sme **prerokovali a odsúhlasili v pedagogickej rade**.

............zmeny

**Zásady hodnotenia:**

• zabezpečiť spravodlivosť pri hodnotení každého žiaka,

• dodržiavať kritéria hodnotenia v jednotlivých predmetoch so zohľadnením redukcie a prioritizácie učiva,

• sústrediť pozornosť na poskytovanie slovnej spätnej väzby,

• akceptovať jedinečnosť podmienok žiakov na vzdelávanie (v prípade dištančného vzdelávania),

* pri priebežnom  hodnotení  vyučujúci musí   zohľadniť  vekové a individuálne osobitosti žiaka a prihliadať na jeho momentálnu psychickú i fyzickú disponovanosť, ako aj na osobitosti, možnosti a individuálne podmienky  domácej prípravy žiaka,
* pri priebežnom hodnotení sa vyučujúcemu odporúča zohľadniť aj sebahodnotenia žiaka,

• v adaptačnom období v škole počas 1. týždňa neskúšať, neznámkovať, nezadávať domáce úlohy, počas 2. týždňa nepísať testy, písomné práce.

Tieto pokyny sa vzťahujú na základné prevádzkové podmienky školy po dobu trvania potreby dodržiavania epidemiologických opatrení a odporúčaní. Je možné ich meniť a dopĺňať.

V Soblahove dňa 16.04.2021 Mgr. Natália Škorcová, riaditeľka školy

**spracované na základe rozhodnutia ministra školstva z 12. apríla 2021 pod číslom 2021/12811:1-A1810**